**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony.**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z. a zákona č. 2/2017 Z. z. sa mení a dopĺňa takto:

1. § 13 ods. 1 sa dopĺňa písmenom e), ktoré znie:

„e) dávka otcovskej popôrodnej starostlivosti (ďalej len „otcovské“).

2. V prvej časti, druhej hlave sa za piaty diel vkladá nový šiesty diel, ktorý vrátane nadpisu znie:

„ŠIESTY DIEL

OTCOVSKÉ

§ 53a

Podmienky nároku na otcovské

(1) Nárok na otcovské má poistenec, ktorý sa stará o dieťa, ktorého je otcom, ak bol v posledných dvoch rokoch pred narodením dieťaťa nemocensky poistený najmenej 270 dní.

(2) Poistencovi vzniká nárok na otcovské dňom narodenia dieťaťa. Nárok na otcovské zaniká uplynutím šiesteho týždňa od vzniku nároku na otcovské.

(3) Poistenec nemá nárok na výplatu otcovského za dni, počas ktorých

a) sa mu vypláca náhrada príjmu pri dočasnej pracovnej neschopnosti zamestnanca podľa osobitného predpisu,51)

b) má nárok na výplatu nemocenského.

§ 53b

Poskytovanie otcovského

(1) Otcovské sa poskytuje za dni, najviac však za 14 dní.

(2) Otcovské sa poskytuje za to isté obdobie len raz a len jednému poistencovi.

§ 53c

Výška otcovského

Výška otcovského je 75 % denného vymeriavacieho základu určeného podľa § 55 alebo pravdepodobného denného vymeriavacieho základu určeného podľa § 57.

Doterajší šiesty a siedmy diel sa označujú ako siedmy a ôsmy diel.

3. § 106 sa dopĺňa písmenom e), ktoré znie:

„e) sa mu vypláca otcovské.

4. V § 128 ods. 5 sa na konci pripájajú slová „alebo otcovské“.

5. V § 138 ods. 13 sa za slovo „materské“ vkladajú slová „alebo otcovské“.

6. V § 140 ods. 1 písm. a) sa na konci pripájajú slová „alebo otcovské“.

7. V § 231 ods. 1 písm. d) znie:

„d) oznámiť pobočke začiatok a skončenie čerpania materskej dovolenky, rodičovskej dovolenky alebo otcovského zamestnancom do ôsmich dní od začiatku čerpania a do ôsmich dni od skončenia čerpania materskej dovolenky, rodičovskej dovolenky alebo otcovského,“.

**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z. a zákona č. 440/2015 Z. z. sa mení a dopĺňa takto:

V § 141 ods. 1 prvej vete sa za slová „ošetrovania chorého člena rodiny“ vkladajú slová „čerpania otcovského“.

**Čl. III**

 Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z. a zákona č. 125/2016 Z. z. sa mení a dopĺňa takto:

1. § 5 sa dopĺňa písmenom e), ktoré znie:

„e) dávka otcovskej popôrodnej starostlivosti (ďalej len „otcovské“).“.

2. Za § 10 sa vkladá § 10a, ktorý znie:

„10a

Otcovské

(1) Policajt a profesionálny vojak má nárok na otcovské, ak

a) sa stará o dieťa, ktorého je otcom, a

b) v posledných dvoch rokoch pred narodením dieťaťa bol nemocensky zabezpečený podľa tohto zákona alebo nemocensky poistený podľa všeobecných predpisov o sociálnom poistení najmenej 270 kalendárnych dní, alebo v tejto dobe sa policajtovi alebo profesionálnemu vojakovi poskytla rodičovská dovolenka podľa osobitných predpisov.3h)

(2) Policajtovi a profesionálnemu vojakovi vzniká nárok na otcovské dňom narodenia dieťaťa. Nárok na otcovské zaniká uplynutím šiesteho týždňa od vzniku nároku na otcovské.

(3) Otcovské sa poskytuje za kalendárne dni, najviac však za 14 kalendárnych dní. Otcovské sa poskytuje za to isté obdobie len raz a len jednému policajtovi alebo len jednému profesionálnemu vojakovi.

(4) Otcovské sa poskytuje policajtovi alebo profesionálnemu vojakovi vo výške nemocenského podľa § 8.

(5) Otcovské sa poskytuje policajtovi alebo profesionálnemu vojakovi, ak nemá nárok na výsluhový dôchodok a splnil ostatné podmienky na vznik nároku na otcovské.“.

3. V § 58 odseku 3 písm. a) sa za slová „rodičovskej dovolenky“ vkladajú slová „čerpania otcovského,“.

4. V § 58 odseku 3 písm. c) sa za slová „rodičovskej dovolenky“ vkladajú slová „čerpania otcovského,“.

5. V § 64a sa za slová „materské“ vkladajú slová „alebo otcovské“.

6. V § 83 odseku 2 sa vkladá písm. e), ktoré znie:

„e) otcovské,“.

Doterajšie písm. e) a f) sa označujú ako písm. f) a g).

7. V § 99 odseku 5 písm. a) sa za slovo „materské“ vkladá slovo „otcovské“.

**Čl. IV**

Tento zákon nadobúda účinnosť 1. januára 2018.